金柱 (嘉靖進士)

金柱（），字國楨，號中石，浙江紹興府上虞縣人，民籍，明朝政治人物。

 生平 
嘉靖二十八年（1549年）己酉科浙江鄉試第六十一名舉人。嘉靖三十二年（1553年）中式癸丑科會試第一百八十八名，三甲第一百一十八名進士。通政司观政，授江西高安知县，调直隶江阴县，升兵部主事，调庐州府教授，升裕州知州、苏州府同知。隆慶初，升广东佥事，广西巡抚殷正茂、总兵俞大猷镇压古田獞韦银豹、黄朝猛之乱，擒获韦銀豹正法，隆慶六年（1572年）二月升广西按察司副使。十月，平乐府江猺恃险稔凶，肆行杀掠，兵备副使刘稳请调大兵剿灭，巡抚郭应聘调土漢官兵六万，分四路征讨，金柱监参将王世科軍，万历元年（1573年）正月攻破数十巢寨，擒斩杨钱甫等十首贼，两广道路复通。九月，巡按御史杨一桂弹劾金柱前任潮州兵巡佥事时贪纵，被革职听勘。万历十九年因与上虞知县蔡淑逵互相攻讦，被废黜为民《大明神宗显皇帝实录·卷之二百三十二》：万历十九年二月，先是浙江上虞县乡官原任副使金柱屡向本县蔡淑逵嘱托不从，因淑逵祈雨礼拜不诚，随倡生员薛于中、葛烶以贪酷上告，内称杖毙石辂等十九命，及钱粮等款。淑逵亦以金柱挟隙诬告，通详招审。按臣参奏到部，驳覆。得旨：金柱著革职为民，蔡淑逵姑降二级调用。。居鄉三十餘載，年七十九卒《上虞县志》：金柱字国桢，嘉靖癸丑进士，除高安令，以剿巨寇周马三功，调江阴。江阴近海岛，前令以倭反被刑。柱至，未浃旬而倭围城四十有九日，柱誓死坚守，画奇大破之，斩首千馀，自是便不敢南向（有保障祠碑）。召入为兵部郎，柱平生剀直，不能与世依阿。会忤墨相，遂出庐州教授，寻迁裕州守，招抚流移二千二百馀家，垦荒三千五百馀顷，捐俸配耦，给牛种麦，歧两呈，国人立祠祀焉（见碑记）。历苏郡丞，濬百川以通江水，塞巨浸以遏冲潮，万民永赖（详王世贞七浦碑略）。隆庆初，升广东佥事（见广东通志），古田獞韦银豹、黄朝猛数反，广西巡抚殷正茂与提督李迁调土汉兵十四万，命总兵俞大猷征之。大猷将诸军连克东山凤凰寨，蹙之潮水。主簿廖元诱獞人斩朝猛，银豹穷，令其党阴斩貌类已者以献，捷闻，正茂进兵部右侍郎，改古田为永甯州，设副使、参将镇守。未几，柱捕得银豹，正茂自劾，诏磔银豹京师（明史殷正茂传）。改广西副使，平乐府江者，桂林抵梧州驿道也。南北亘五百里，两岸崇山密箐，贼巢盘互。自嘉靖间张岳破平后，至是复猖獗，巡抚郭应聘与征蛮将军李锡请讨之，徵兵六万，令参将钱凤翔、王世科、都指挥王承恩、董龙各将一军，以柱与郑茂及佥事夏道南监之，破贼巢数十，斩贼五千有奇，獞酋杨钱甫等悉授首（明史李锡传）。时怀远猺尤獷悍，伤死县官马希武等，督抚震恐，柱帅兵压境上，神谋秘算，擒其首，传檄四十九洞，帖然归化。复置州县官，凯奏钦加三品服俸，驰封父德昭、母恭人吴，沐三朝恩诰。乞归终养，日夕承欢，以孝闻。柱素性廉介，居官二十馀年，所存不过图书。嘗自言曰：吾以清白遗子孙而已。居乡三十馀载，杜门养贞，义不苟合，惟闾里冤抑，正色敢言，略无阿避。年七十九卒，士民流涕，如失所依，至立碑肖像，以志不忘。。

 家族 
曾祖金玉；祖父金佩；父金德昭，州判。母吳氏。具慶下。。兄金榜。從弟金栋、金樑、金槐。

参考文献

Category:金姓
Category:上虞人
Category:嘉靖二十八年己酉科浙江鄉試舉人
Category:明朝通政司觀政
Category:明朝高安縣知縣
Category:明朝江陰縣知縣
Category:明朝兵部主事
Category:明朝廬州府儒學教授
Category:明朝裕州知州
Category:明朝蘇州府同知
Category:明朝廣東按察司僉事
Category:明朝廣西按察司副使